**FILIPINO 10**

**I.Pagkilala sa Salita: Basahin nang tama ang bawat salita.**

1. mapakikinabangan 6. pinangangambahan
2. sagrado 7. pagmamalasakit
3. pang-agrikultura 8. di-kanais-nais
4. kinakailangan 9. mararanasan
5. pagsasamahan 10. *innabuyog*

**II. Basahing mabuti ang talata at sagutin ang bawat tanong. Isulat ang titik ng tamang sagot sa inyong sagutang papel.**

 **Innabuyog o Binnadang**

Sa panahon ng anihan, karaniwang makikita ang mga tao sa liblib na komunidad sa Rehiyong Cordillera na maagang nagigising at mabilis na kumakain ng simpleng agahan. Ito ay upang makapaghanda ng mga kagamitan sa gagawing pagtulong sa pag-aani ng mga palay sa palayan ng kanilang *kailian* (kasamang nakatira sa ili o baryo). Tinatawag itong *Innabuyog o Binnadang.* Ginagawa din ito sa iba pang gawaing pang-agrikultura gaya ng paghahanda ng taniman at pagtatanim ng iba’t ibang gulay, mais, saging at *tiger grass* na ginagamit sa paggawa ng walis. Kung kinakailangang tatagal ito ng isang linggo ay buong puso nilang gagawin na walang kapalit na sahod. Hindi alintana ng mga nagtatrabaho ang ulan o sikat ng araw dahil may nakahandang masarap na *tapey* (rice wine) na paminsan-minsan nilang itinatagay habang gumagawa. May kasama pa itong nilagang kamote, saging o gabi. Sa mga sumunod na araw na mangangailangan din ng tulong ang nagsipag-ani ay may maaasahan din silang suporta mula sa kanilang mga *kailian.*

 Ayon sa kanila, ang katutubong kaugaliang ito ay dapat mapanatili at maisalin sa kabataan. Ang pagkakaroon ng ganitong kabutihang asal ng mga katutubo sa Cordillera ay itinuturing na kayamanan at pagpapala sa kanilang lugar. Pinapalakas din nito ang pagsasamahan, pagkakaisa at pagmamalasakit ng bawat isa.

Pinangangambahan ng mga matatanda na kapag ang

kaugaliang ito ay mawawala, mararanasan ng mga katutubo ang

kahirapan dahil magbabayad na sila ng mga taong magtatanim o

mag-aani sa kanilang palayan at maging kaunting ani na lang ang kanilang mapakikinabangan. Maaari ring mangibabaw ang di-kanais-nais na kaugaliang kanya-kanya sa kanilang lugar. Kapag nagkaganoon, ang *ili* na ipinapalagay na sagradong tahanan ay isang lugar na tirahan lang ng mga taong walang pakialam sa bawat isa.

 Kayong mga kabataan ang inaasahang mangunguna sa pagsulong ng pagpapahalagang *Innabuyog o Binnadang* upang ito’y manatili sa minamahal nating *ili*.

**Mga Tanong:**

1. Ang ***Innabuyog o Binnadang*** ay isang katutubong kaugalian na \_\_\_.

 A) ipagmalaki sa buong mundo

 B) para lamang sa mga katutubo

 C) karapat-dapat ipamana sa mga kabataan

 D) kailangang ipagpatuloy ng mga matatanda

1. Makatutulong ang *Innabuyog o Binnadang* sa buhay \_\_\_\_\_\_\_\_\_ ng pamilya.
2. pang-ispiritwal
3. pangkaalaman
4. pangkasanayan
5. pang-ekonomiya
6. Itinuturing na kayamanan at pagpapala ang kaugaliang ito ng mga katutubo dahil \_\_\_\_.
7. kailangan sila sa bukid
8. sa Cordillera lamang mayroon ito
9. sinimulan ito noong unang panahon
10. malaki ang maitutulong nito sa kabuhayan
11. Ano ang nagagawa ng kaugaliang *innabuyog o binnadang* na ito sa buhay ng tao?
12. pag-aalay
13. paggalang
14. pagpapatawad
15. pagbabayanihan
16. Bakit ipinapalagay na sagrado ang ili?
17. lugar ng mga tao
18. pook na kinalakhan
19. pamana ng mga ninuno
20. tirahan ng mga katutubo

**Susi sa Pagwawasto:**

1. C

2. D

3. D

4. D

5. C